
	Παρουσίαση του βιβλίου 

της Νίκης Μουττωτού

ΜΝΗΜΕΣ ΚΑΡΔΙΑΣ
στο Σπίτι της Κύπρου

Τη Δευτέρα 27 Μαΐου 2024, πραγματοποιήθηκε στο Σπίτι της Κύπρου στην Αθήνα, η παρουσίαση του μυθιστορήματος της Νίκης Μουττωτού, με τίτλο «Μνήμες Καρδιάς», που κυκλοφορεί από τις Εκδόσεις iWrite.
Η Νίκη Μουττωτού γεννήθηκε το 1968 στην όμορφη κωμόπολη της Λύσης «ες γην εναλίαν Κύπρον». Σπούδασε κτηνιατρική στο Α.Π.Θ. και έκανε διδακτορικές σπουδές στην Κτηνιατρική Επιδημιολογία στο Πανεπιστήμιο του Μπρίστολ Ηνωμένου Βασιλείου. Ασκεί το επάγγελμα του κτηνίατρου στην Εύβοια. Έχει πλήθος επιστημονικών εκδόσεων σε διεθνή περιοδικά στο ενεργητικό της. Γράφει από νεαρή ηλικία και έχει βραβευτεί σε διαγωνισμούς λογοτεχνικών κειμένων και ποίησης στα μαθητικά της χρόνια.
Οι «Μνήμες Καρδιάς» είναι η μαρτυρία η δική της, και της οικογένειάς της, στον ξεριζωμό της τουρκικής εισβολής του 1974. Η τουρκική κατοχή δεν άφησε μόνο τη διαχωριστική «πράσινη» γραμμή να διχάζει τη μοναδική πρωτεύουσα του κόσμου στα δύο, αλλά χάραξε και πολλές γραμμές απύθμενες στις ψυχές των ανθρώπων. Κι αυτό επιδιώκει να μεταφέρει στο βιβλίο της.
Στο πλαίσιο της εκδήλωσης χαιρετισμό απηύθυνε η εκπρόσωπος των εκδόσεων iWrite κ. Ειρήνη Κουντουράτου.

Για το βιβλίο μίλησαν, o Αντιστράτηγος ε.α. κ. Κωνσταντίνος Διούφας, o κ. Δημήτρης Κατσαρός και η συγγραφέας. Την εισήγηση του κ. Διούφα, ο οποίος δεν μπόρεσε να παρευρεθεί λόγω ασθενείας, ανέγνωσε η κόρη του κ. Νικολίνα Διούφα.
Η εκδήλωση θα αναρτηθεί στην ιστοσελίδα της Υπηρεσίας Ζωντανών Διαδικτυακών Μεταδόσεων ΔΙΑΥΛΟΣ του Εθνικού Δικτύου Υποδομών Τεχνολογίας και Έρευνας (ΕΔΥΤΕ) και θα είναι ‘προσβάσιμη’ μέσω του συνδέσμου παρακολούθησης: https://diavlos.grnet.gr/room/1607?eventid=16257
28 Μαΐου 2024
	ΠΡΕΣΒΕΙΑ ΚΥΠΡΙΑΚΗΣ ΔΗΜΟΚΡΑΤΙΑΣ   Μορφωτικό Γραφείο  ΣΠΙΤΙ ΤΗΣ ΚΥΠΡΟΥ

	Δ: Ξενοφώντος 2Α, 105 57Αθήνα
	Τ: 2103734934
	F: 2103734904
	E: spiticy@otenet.gr
	W: www.spititiskyprou.gr


	

	
	
	
	
	



[image: image2.jpg][image: image3.png]